Svet zavoda Zdravstvenega doma Sežana, Partizanska cesta 24, 6210 Sežana, na podlagi 32. do 37. čI. Zakona o zavodih (Uradni list RS, št. 12/91,8/96,36/00-ZPDZC IN 127/06-ZJZP) s spremembami in dopolnitvami), 10. čI. Odloka o ustanovitvi Zdravstvenega doma Sežana (Uradni list RS, št10/97,31/97 in 6/22)) ter 17. čI. Statuta javnega zavoda Zdravstveni dom Sežana razpisuje prosto delovno za direktorja (m/ž) Zdravstvenega doma Sežana

Za direktorja je lahko imenovan kandidat (m/ž), ki poleg splošnih zakonskih pogojev izpolnjuje še naslednje pogoje:

* državljan Republike Slovenije,
* ima univerzitetno izobrazbo oziroma izobrazbo, pridobljeno po študijskem programu druge stopnje v skladu z zakonom, ki ureja visoko šolstvo medicinske, pravne ali ekonomske smeri,
* najmanj 5 let delovnih izkušenj od tega najmanj 3 leta na vodstvenih in vodilnih delovnih mestih.

K prijavi mora kandidat predložiti:

* overjeno dokazilo o izobrazbi,
* življenjepis z navedbo delovnih izkušenj, ki dokazujejo kandidatovo strokovno, vodstveno, organizacijsko in drugo poslovodno sposobnost,
* program razvoja zavoda za mandatno obdobje in
* potrdilo o nekaznovanosti in potrdilo, da kandidat ni v kazenskem postopku.

Mandat direktorja traja 4 leta. Z imenovanim direktorjem se sklene delovno razmerje za določen čas za čas trajanja mandata.

Če bo imel izbrani kandidat izobrazbo medicinske smeri, bo poleg poslovodne funkcije opravljal tudi delo strokovnega vodje. V 60 odstotkih delovnega časa bo delo opravljal kot direktor in 40 odstotkih kot strokovni vodja.

Prijavo z dokazili o izpolnjevanju pogojev in prilogami kandidat pošlje v zaprti ovojnici s pripisom:

»Razpis za direktorja Zdravstvenega doma Sežana – Ne odpiraj!« na naslov: Zdravstveni dom Sežana, Partizanska cesta 24, 6210 Sežana, v roku 10 dni po objavi razpisa.

Kandidati, ki bodo izpolnjevali razpisne pogoje, bodo povabljeni na predstavitev in razgovor na Svet zavoda. O točnem terminu bodo kandidati obveščeni.

V besedilu razpisa uporabljeni izrazi, zapisani v moški slovnični obliki, so uporabljeni kot nevtralni za moške in ženske.

Kandidati bodo o izbiri obveščeni v roku 30 dni od dneva objave razpisa.

Svet javnega zavoda

Zdravstvenega doma Sežana